As Evangelium noch Johannes oda Johannesevangelium is oans vo de vier kanonisiatn Evangelien im Neia Testament in da christlichn Bibel. Noch da oitkirchlichn Tradition is da Vafossa vom Evangelium da Apostl Johannes, oba wiakle is des Evangelium eascht am End vom 1. Joarhundat fertigschriem worn. Es untascheidt si stoark vo de drei andan Evangelien und präsentiat z. T. aa ganz oagne Motive.